राज्य में 32 लाख 10.5 हजार करोड़ रुपए का राहत पैकेज मांगा
उदयपुर | राज्यमें 32 लाख हेक्टेयर क्षेत्र में फसलें बर्बाद हुई हैं जिससे 36 लाख काश्तकार प्रभावित हुए हैं। राष्ट्रीय कोऑपरेटिव डवलपमेंट कॉर्पोरेशन की एमडी के साथ अभावग्रस्त गांवों का निरीक्षण करने पहुंची केंद्रीय टीम ने गुरुवार को प्रदेश के आपदा प्रबंधन एवं गृहमंत्री गुलाबचंद कटारिया और कृषि मंत्री प्रभुलाल सैनी के साथ बैठक की। इस दौरान बीते माह बेमौसम बरसात औसत से कम बारिश से फसलों को हुए नुकसान की जानकारी देते हुए प्रदेश के 14 हजार 487 गांव अभावग्रस्त घोषित किए। कटारिया ने केंद्र सरकार से 10 हजार 500 करोड़ का राहत पैकेज देने की मांग की है। कटारिया ने राज्य के 19 जिलों में 50 फीसदी से अधिक फसलें प्राकृतिक आपदा से बर्बाद होने की जानकारी दी। यह रिपोर्ट पटवारी, तहसीलदार, ग्राम सचिव, कृषि निरीक्षक और राजस्व अधिकारियों के निरीक्षण के बाद तैयार होना बताया। प्रदेश के 24 लाख प्रभावित किसानों को मुआवजा उनके बैंक खातों में जमा कराने की व्यवस्था के बारे में बताया। उन्होंने जिन गांवों में बारिश नहीं हुई वहां राहत शुरू करने की योजना बताई।
hin_Deva hin_Deva